નવી દિલ્હીઃ ભારતમાં બ્રેસ્ટ કેન્સરના કિસ્સા ઝડપથી વધી રહ્યા છે ત્યારે એક નવું રિસર્ચ આશાનું કિરણ જગાવી શકે છે.સ્તન કેન્સરથી પીડિત મહિલાઓને દેશમાં અત્યાર સુધી કીમોથેરાપી આપવાની સલાહ આપવામાં આવતી હતી પણ હાલમાં જ શોધાયેલી હોર્મોનલ થેરપીમાં આપવામાં આવતી એક ગોળી ‘કમોક્સગન’ બ્રેસ્ટ કેન્સરને જડથી ખતમ કરી નાખે છે. દિલ્હી સ્થિત ઈન્દ્રપ્રસ્થ અપોલો હોસ્પિટલના સર્જિકલ ઓન્કોલોજીના સિનિયર કન્સલ્ટન્ટ ડૉ. રમેશ સરીને કહ્યું- દેશમાં ધીરે-ધીરે વધતા બ્રેસ્ટ કેન્સરમાં 70 ટકા મામલામાં 35 ટકા શરુઆતના તબક્કામાં આવે છે, જ્યારે વિદેશમાં આ આંકડો 70 ટકા છે. આ 35 ટકા મહિલાઓ માટે નવી શોધ શરુ કરાઈ છે કે જો આ ટેસ્ટ કરાવશો તો કીમોથેરપીની જરુર નહીં પડે.